[{"text_idx": "#000001", "text": "Yn wahanol i\u2019r Marchnadoedd Nadolig a welwch mewn dinasoedd eraill, pan fyddwch yn ymweld a\u0302 Chaerdydd, gallwch fod yn sicr y byddwch yn prynu gwaith gwreiddiol gan bob un o\u2019n gwneuthurwyr talentog: gemwaith arian unigryw, anrhegion pren wedi\u2019u turnio, gwaith celf gwreiddiol ar draws pob cyfrwng, gwaith gwydr tawdd hardd, cerameg a wnaed a\u0302 llaw, cwiltiau a thecstilau wedi\u2019u gwneud a\u0302 llaw, anrhegion pewter traddodiadol, ac ati ynghyd ag amrywiaeth o fwyd a diod tymhorol i greu awyrgylch Nadolig bywiog. Gallwch hefyd sgwrsio a\u0302 nhw am eu gwaith, y broses o\u2019i lunio, a thrafod comisiynau os dymunwch."}, {"text_idx": "#000002", "text": "Rydym yn parhau i fod yn ymrwymedig i ddarparu llwyfan i artistiaid, crefftwyr a chynhyrchwyr bwyd a diod arddangos a gwerthu eu gwaith eithriadol yn uniongyrchol i\u2019r cyhoedd."}, {"text_idx": "#000004", "text": "Wrth i ni groesawu\u2019r arddangoswyr sy\u2019n dychwelyd i\u2019r farchnad, nid oes yr un ohonynt yn llaesu dwylo. Gan mai eu crefft yw eu busnes hefyd, maen nhw bob amser wrthi\u2019n creu gwaith newydd gan sicrhau bod eu stondinau bob amser yn edrych yn ffres ac yn arloesol. Byddwch hefyd yn gweld llawer o wynebau newydd, yn profi\u2019r farchnad gyda\u2019u gwaith eu hunain yn ein Stondinau Blasu, sydd wedi\u2019u lleoli yn Heol y Drindod."}, {"text_idx": "#000005", "text": "Bydd rhestr gynhwysfawr o\u2019r holl gyfranogwyr yn cael ei chyhoeddi ar ein gwefan yn nes at ddechrau\u2019r farchnad gan gynnwys eu dyddiadau masnachu, a rhif eu stondinau, gan nad yw pawb yn cymryd rhan yn y digwyddiad cyfan."}]